Ärkamisest  veel. Kui sa tõused ja oled üleni armsalt unine, siis kuna sa tule põlema lajatad? Ma mõtlen talviti. Kas sul pole seda asja hommikul, et üldse ei tahakski tuld põlema panna? Mul on. Mul käib nii, et ma tõusen enamasti küll kohe püsti, aga wc-sse kõnnin silmad kinni ja tuld põlema ei pane. Hambaid pestes teen silmad natuke lahti, aga tuld ikka veel põlema ei pane, sest silmad on nagunii pimedusega harjunud. Ja kui siis enam-vähem üles olen ärganud, siis panen alles tule põlema ja hakkan riideid otsima.